དེ་ཡང་བསྟན་བཅོས་འདི་མ་ཧཱ་བྷཱ་ར་ཏའི་ནང་ཚན་གཅིག་ཡིན་པར་བཞེད་ཀྱང་།རྩོམ་མཁན་དྲང་སྲོང་རྒྱས་པའམ་བྱཱས་ཡིན་དང་ཡང་ན་དཔལ་ལེགས་ལྡན་ནག་པོ་ཡིན་པའི་ཐད་ནས་བཞེད་པ་མི་མཐུན་པ་རེད།དེ་ཡང་དཔལ་ལེགས་ལྡན་ནག་པོའི་གླུ་འདི་ནི་དཔལ་ལེགས་ལྡན་ནག་པོ་དང་སྲིད་སྒྲུབ་སྟེ་ཨར་ཇཱོན་གཉིས་ཀྱི་ཕན་ཚུན་སྐད་ཆ་བཤད་པའི་ལམ་ནས་གྲུབ་པ་ཞིག་ཡིན་ལ།དེ་ཡང་སྲིད་སྒྲུབ་ཀྱིས་དྲི་བ་རེ་རེར་དཔལ་ལེགས་ལྡན་ནག་པོས་ལན་གསུངས་པ་ལས་ཤོ་ལོ་ཀ་བདུན་བརྒྱའི་བདག་ཉིད་ཅན་གྱི་བསྟན་བཅོས་འདི་གྲུབ་པར་བྱས་ཡོད།